Вольга Чамаданава

**Во́льга Мікала́еўна Чамада́нава** (дзяв. Прыстром; нар. 1977, Менскі раён) — прапагандыстка рэжыму Лукашэнкі. Прэс-сакратарка Міністэрства ўнутраных справаў Рэспублікі Беларусь (з 29 сьнежня 2018 году па кастрычнік 2021 году), унесеная ў санкцыйныя сьпісы краінаў Эўрапейскага Зьвязу. Палкоўнік міліцыі.

## Біяграфія
Нарадзілася ў Менскім раёне. Скончыла Беларускі дзяржаўны ўнівэрсытэт.

Пачала працу ў сілавых структурах у 1999 годзе. Працавала ўчастковай інспэктаркай, інспэктаркай па справах непаўналетніх, была кіраўніцай розных аддзяленьняў міліцыі. 12 гадоў узначальвала інспэкцыю па справах непаўналетніх Управы ўнутраных справаў Менскага райвыканкаму.

### Прапагандысцкая дзейнасьць
У 2019 годзе заняла пасаду прэс-сакратара МУС. На гэтай пасадзе камэнтавала і апраўдвала дзеяньні сілавых структураў рэжыму Лукашэнкі падчас масавых мірных пратэстаў, якія адбываліся напярэдадні і пасьля сфальсыфікаваных прэзыдэнцкіх выбараў і суправаджаліся беспрэцэдэнтным гвалтам сілавікоў у дачыненьні да грамадзянаў.

Крытыкавала дзейнасьць непадкантрольных уладам Telegram-каналаў.

Адмаўляла , зафіксаваныя праваабаронцамі.

Абвінавачвала праціўнікаў Лукашэнкі ў прыцягненьні дзяцей да ўдзелу ў акцыях пратэсту, што нібыта мае нанесьці ім псыхалягічную шкоду.

У кастрычніку 2021 году ўзначаліла Галоўнае ўпраўленьне ідэалягічнай работы ды па справах моладзі Менгарвыканкаму.

#### Справа Дзьмітрыя Ўшацкага
У студзені 2021 г. суд Цэнтральнага раёну Менска асудзіў 43-гадовага Дзьмітрыя Ўшацкага на 2 гады абмежаваньня свабоды й выплату 5000 рублёў кампэнсацыі маральнай шкоды за абразу Чамаданавай у тэлеграм-чаце. Рэпліка Ўшацкага была выкліканая камэнтаром Чамаданавай аб нібыта правамернасьці затрыманьня блогера і лідара пратэстаў Сяргея Ціханоўскага.

## Сям’я
Муж Дзяніс Чамаданаў, начальнік 2-га ўпраўленьня ГУБАЗіК, сілавой службы рэжыму Лукашэнкі, па шматлікіх сьведчаньнях адказнай за палітычныя рэпрэсіі й гвалт супраць праціўнікаў рэжыму. Дзяніс таксама уключаны ў санкцыйны сьпіс балтыйскіх краін, а з 2 сьнежня 2021 году і ў сьпіс спэцыяльна вызначаных грамадзянаў і заблякаваных асобаў ЗША ды санкцыйны сьпіс Канады.

Мае двух дзяцей.

## Міжнародныя санкцыі
25 сакавіка 2021 г. Вольга Чамаданава і яе муж Дзяніс Чамаданаў былі ўключаныя ў санкцыйны сьпіс уладамі Латвіі, Літоўскай Рэспублікі і Эстоніі як службовыя асобы, датычныя да жорсткага здушэньня мірных пратэстаў пасьля прэзыдэнцкіх выбараў 9 жніўня 2020 году.

21 чэрвеня 2021 г. Чамаданава ўнесеная ў Чорны сьпіс Эўразьвязу. Паводле рашэньня ЭЗ, Чамаданава як рэжыму Лукашэнкі, *«будучы галоўнай мэдыйнай асобай Міністэрства ўнутраных справаў Беларусі, адыгрывае ключавую ролю ў скажэньні і адмаўленьні фактаў гвалту ў дачыненьні да пратэстоўцаў, а таксама ў распаўсюджваньні ілжывай інфармацыі пра іх. Яна пагражала мірным дэманстрантам і працягвае апраўдваць гвалт супраць іх»*. 6 ліпеня да чэрвеньскага пакету санкцый ЭЗ далучыліся Альбанія, Ісьляндыя, Ліхтэнштайн, Нарвэгія, Паўночная Македонія, Чарнагорыя, 7 ліпеня — Швайцарыя.

## Крыніцы

## Вонкавыя спасылкі
* 

Катэгорыя:Нарадзіліся ў Менскім раёне
Катэгорыя:Міністэрства ўнутраных справаў Рэспублікі Беларусь
Катэгорыя:Беларускія прапагандысты
Катэгорыя:Палітычны крызіс у Беларусі (2020)
Катэгорыя:Выпускнікі Беларускага дзяржаўнага ўнівэрсытэту
Катэгорыя:Беларускія асобы ў Чорным сьпісе ЭЗ
Катэгорыя:Ляўрэаты прэміі «За духоўнае адраджэньне»